Andijonda yuz bergan yong‘in oqibatida bir xonadon kelini yonib ketdi

Andijon shahrining “Islomobod” mahallasidagi xonadonlarning birida 28-dekabr kuni yong‘in yuz berdi, deya xabar bermoqda IIV sayti.
Yong‘in oqibatida uyning 70 kvadrat metr maydonida tomi, shifti va uy-ro‘zg‘or buyumlari yonib zarar ko‘rgan. “Yong‘in o‘chirish vaqtida xonadon egasining kelini — Z.A.ning kuygan holdagi jasadi topilgan”, — deyiladi vazirlik axborotida.
Kelinning jasadi sud-tibbiy ekspertizasiga yuborilgan. Aniqlanishicha, yong‘in elektr simlarining qisqa tutashuvidan kelib chiqqan.